CELEX: 31953D0031
Language: el
Date: 1953-05-02 00:00:00
Title: ΕΚΑΧ Ανωτάτη Αρχή: Απόφαση αριθ. 31—53 της 2ας Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβα

Avis juridique important

|

31953D0031

ΕΚΑΧ Ανωτάτη Αρχή: Απόφαση αριθ. 31—53 της 2ας Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβα  

Επίσημη Εφημερίδα αριθ. 006 της 04/05/1953 σ. 0111 - 0112 Δανική ειδική έκδοση: Σειρά I Κεφάλαιο 1952-1958 σ. 0011  Αγγλική ειδική έκδοση: Σειρά I Κεφάλαιο 1952-1958 σ. 0011  Ελληνική ειδική έκδοση: Κεφάλαιο 08 τόμος 1 σ. 0007  Ισπανική ειδική έκδοση: Κεφάλαιο 08 τόμος 1 σ. 0008  Πορτογαλική ειδική έκδοση : Κεφάλαιο 08 τόμος 1 σ. 0008  Φινλανδική ειδική έκδοση: Κεφάλαιο 13 τόμος 1 σ. 0003  Σουηδική ειδική έκδοση: Κεφάλαιο 13 τόμος 1 σ. 0003 

ΑΠΟΦΑΣΗ αριθ. 31-53 της 2ας Μαΐου 1953 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβοςΗ ΑΝΩΤΑΤΗ ΑΡΧΗ,  Έχοντας υπόψη:  το άρθρο 60 παράγραφος 2 περίπτωση α) και το άρθρο 63 παράγραφος 2 της συνθήκης,  Εκτιμώντας:  ότι οι τιμοκατάλογοι και οι όροι πωλήσεως που εφαρμόζονται από τις επιχειρήσεις, πρέπει να καθιστούν δυνατό τον έλεγχο της τηρήσεως των κανόνων ανταγωνισμού που καθορίζονται στην συνθήκη και ιδίως στα άρθρα 4 και 60- ότι πρέπει να εξασφαλίζουν στους αγοραστές την δυνατότητα να διαπιστώνουν την ποιότητα και να υπολογίζουν επακριβώς το κόστος των προϊόντων που προτίθενται να αγοράσουν και να συγκρίνουν προσφορές από διάφορους προμηθευτές- ότι οι κανόνες που θεσπίζονται για τον σκοπό αυτό, πρέπει να εφαρμόζονται και σε όσους αγοράζουν για να μεταπωλήσουν τα προϊόντα στην ίδια κατάσταση και σε παραγγελιοδόχους καθώς και στις ίδιες τις παραγωγούς επιχειρήσεις- Κατόπιν διαβουλεύσεως με την Συμβουλευτική Επιτροπή,  ΑΠΟΦΑΣΙΖΕΙ:   Άρθρο 1  Οι επιχειρήσεις της βιομηχανίας χάλυβος πρέπει να δημοσιεύουν τους τιμοκαταλόγους τους και τους όρους πωλήσεως κατά τις διατάξεις της παρούσης αποφάσεως. Οι επιχειρήσεις όμως της βιομηχανίας σιδηρομεταλλεύματος εξακολουθούν να υπόκεινται στις  διατάξεις της αποφάσεως αριθ. 4-53 της 12ης Φεβρουαρίου 1953.   Άρθρο 2  Όλοι οι τιμοκατάλογοι και οι όροι πωλήσεως που δημοσιεύονται πρέπει να περιέχουν τουλάχιστον τις ακόλουθες ενδείξεις:  α) τιμές βάσεως κατά κατηγορία προϊόντων- β) τις επαυξήσεις των τιμών που εφαρμόζονται εμφαίνοντας τουλάχιστον:  - τα περιθώρια τιμών για διαστάσεις και μήκη,  - τις αυξήσεις για ποιότητες και παραλλαγές,  - τις ποσοτικές αυξήσεις και μειώσεις κατά παραγγελία,  - τις ανοχές που δεν υπόκεινται σε επιβάρυνση,  - τις αυξήσεις για μικρές ανοχές,  - κάθε επιβάρυνση ή αύξηση που εφαρμόζεται κανονικά και η οποία εξαρτάται και αναφέρεται στην παράδοση των διαφόρων προϊόντων- γ) τον τόπο παραδόσεως- δ) την μέθοδο δηλώσεως της τιμής- ε) τα έξοδα ανάλογα με τον τρόπο φορτώσεως- στ) εκπτώσεις, μειώσεις, πριμοδοτήσεις και κάθε μορφής χρηματικά οφέλη που παρέχονται στους εμπόρους, τις οργανώσεις πωλήσεων ή τους καταναλωτές- ζ) τους όρους πληρωμής- η) την φύση και το ποσό των φορολογικών και των άλλων επιβαρύνσεων που προστίθενται στις τιμές των τιμοκαταλόγων, υπό τους όρους που προσφέρονται στους αγοραστές- θ) σε περίπτωση που οι όροι, οι οποίοι εφαρμόζονται στην συναλλαγή αναφέρονται στον τιμοκατάλογο που ισχύει την ημέρα της παραγγελίας και είναι ενδεχόμενο να αναθεωρηθούν:  - τις λεπτομέρειες της αναθεωρήσεως αυτής.   Άρθρο 3  Οι τιμοκατάλογοι δεν πρέπει να περιλαμβάνουν προϊόντα που δεν περιλαμβάνονται πράγματι στην σειρά των προϊόντων της σχετικής επιχειρήσεως.   Άρθρο 4  1. α) Οι τιμοκατάλογοι και οι όροι πωλήσεως εφαρμόζονται το ενωρίτερο πέντε πλήρεις ημέρες από της διαβιβάσεώς τους υπό μορφή εντύπου στην Ανωτάτη Αρχή- β) οι πωλητές πρέπει, κατόπιν αιτήσεως, να ανακοινώνουν τους τιμοκαταλόγους σε οποιοδήποτε ενδιαφερόμενο- γ) η Ανωτάτη Αρχή δύναται να αποφασίσει να δημοσιεύσει τους ανωτέρω τιμοκαταλόγους και τους όρους πωλήσεως με ειδική έκδοση.  2. Η παράγραφος 1 εφαρμόζεται επίσης και σε κάθε τροποποίηση των τιμοκαταλόγων και των όρων πωλήσεως.   Άρθρο 5  1. Οι επιχειρήσεις θα πρέπει να καταρτίζουν τους όρους πωλήσεώς τους κατά τρόπο, ώστε οι αγοραστές, οι οργανώσεις πωλήσεων και οι παραγγελιοδόχοι τους, κατά την μεταπώληση των προϊόντων τους στην ίδια κατάσταση, εξαιρέσει της πωλήσεως εκ της  αποθήκης, να υποχρεούνται να συμμορφώνονται προς τους κανόνες που καθορίζονται από την παρούσα απόφαση όσον αφορά τους τιμοκαταλόγους και τους όρους πωλήσεως. Όταν οι αγοραστές, οι οργανώσεις πωλήσεων και οι παραγγελιοδόχοι δεν αναφέρουν στους  τιμοκαταλόγους τους τις δικές τους τιμές ή τους όρους πωλήσεως, δύνανται να εκπληρώσουν την υποχρέωσή τους, γνωστοποιώντας, υπό τους όρους που καθορίζονται στο άρθρο 4, τα στοιχεία των τιμοκαταλόγων και των όρων πωλήσεως, που καταρτίζονται με την  παρούσα απόφαση από τις παραγωγούς επιχειρήσεις και εφαρμόζονται στις δικές τους πωλήσεις.  2. Οι επιχειρήσεις καθίστανται υπεύθυνες για παραβάσεις της ανωτέρω υποχρεώσεως που διαπράττονται εκ μέρους των αμέσων εκπροσώπων, οργανώσεων πωλήσεων ή παραγγελιοδόχων.   Άρθρο 6  Οι ανωτέρω διατάξεις εφαρμόζονται στους τιμοκαταλόγους και τους όρους πωλήσεως που καταρτίζονται μετά την απόφαση αυτή και οπωσδήποτε σε όλους τους τιμοκαταλόγους και όρους πωλήσεως που θα ισχύουν από την 20ή Μαΐου 1953.  Πάντως η προθεσμία των πέντε ημερών που ορίζει το άρθρο 4 είναι υποχρεωτική μόνον στην περίπτωση τιμοκαταλόγων και όρων πωλήσεως που αρχίζουν να ισχύουν το ενωρίτερο την 20ή Μαΐου 1953.  Η ημερομηνία 20 Μαΐου αντικαθίσταται από την ημερομηνία 31η Μαΐου 1953 για τους τιμοκαταλόγους και τους όρους πωλήσεως που καταρτίζονται από τα εργοστάσια επανελασματοποιήσεως.  Η παρούσα απόφαση εξεδόθη κατόπιν διασκέψεως από την Ανωτάτη Αρχή κατά την συνεδρίασή της της 2ας Μαΐου 1953.  Για την Ανωτάτη Αρχή Ο Πρόεδρος Jean MONNET